pyn Archives - Huwelike
Imago Pare Sessies
Sel: 081 559 9130
Maak n afspraak |
Die beweging tussen nagmerrie en droom is normaal.
Die reis van die huwelik
Die fases van ‘n verhouding Het jy al gewonder hoekom liefde soms wonderlik voel en soms asof dit een van jou ergste nagmerries is? Soms hoor ek mense sê: Die lewe is ‘n lied, ek het die liefde van my lewe ontdek! Soms sê mense: Ek het hard probeer, maar ek is nie gemaak vir verhouding nie. Dit werk nie vir my nie! Navorsing wys dat verhoudings beweeg in ‘n siklus.
Alle verhoudinge begin met die verliefdheidsfase. Verliefdheid kan of ‘n uitbundige herkenning wees, of dit kan net ‘n rustige tuiskoms wees. In hierdie fase skop die Imago prentjie in en twee vreemde mense bind.
Na die binding beweeg pare oor na die magstryd. Die magstryd is ‘n plek waar julle agterkom: Ons is nie dieselfde nie. Jy is anders as ek. Aanvanklik is dit ‘n groot skok, want in verliefdheid was julle oortuig julle is dieselfde: dieselfde drome, ideale, hou van dieselfde vakansies ens. Maar skielik besef jy ons het elkeen ons eie realiteit. Een hanteer konflik met stilte en die ander een hanteer dit met geraas. Die een dink ons moet meer met vriende kuier, die ander voel dit moet net ons twee wees. In die magstryd is daar net een oplossing: Jy is verkeerd, en ek is reg. jy-isverkeerd . Dit word dan die magstryd: Wie is reg en wie is verkeerd. In die Imago teorie sien ons dat die magstryd is nodig en normaal. Dit is ‘n intelligente proses. (lees meer hieroor) Die magstryd kan ‘n stille ordentlikheid wees of dit kan intense gevegte wees.
Na die magstryd beweeg pare oor in die oorlewingsfase. Mens besef skielik ek gaan jou nie kry om soos ek te wees nie. Wat pare dan doen, is om vrede te maak met die ander een se stilte of geraas. Hulle maak ook vrede met hulle eie seer as gevolg hiervan. Hoe pare dit doen, is om kontak te begin verbreek en parrallel langs mekaar te leef. Wat terselfdertyd in die oorlewingsfase gebeur, is dat die gesprek, fokus en liefde van die verhouding verplaas word weg van mekaar na ander mense of dinge toe. Jy praat meer met die kinders as met mekaar. Die hond kry meer liefde as jou maat. Jy spandeer meer tyd agter die televisie as met jou maat. Dit kan oorgaan na verslawings toe en self ook na buite egtelike verhoudings toe. Dit alles laat die verhouding baie leeg. Dit is hier waar mense sê die “vonk” is weg of selfs ons het mekaar nie meer lief nie.
Indien die magstryd oorgesit kan word in dialoog, vorder pare na die bewuswordingsfase. Deur taal, kontak, veiligheid en commitment kan die huwelik se onbewuste agenda van heling en groei bewus raak. Pare wat bewus is, kan dan uiteindelik die werk van die huwelik doen en hulle beweeg oor in die transformasiefase. Die liefde is nie geinteresseerd om mense bymekaar te bring om net gelukkig te wees nie. Die liefde bring spesifieke mense bymekaar om heel te wees. Dit is hier waar die stil een weer kan leer om te praat sodat die alleen een kan geliefd voel. Dit is hier waar die chaotiese een leer om kalm te raak sodat die vasgevangde een kan vry en veilig voel binne kontak. As die veranderinge gebeur, kom die fokus, gesprek en liefde weer terug in die verhouding. Die verhouding begin lewe kry. Die mense (ook ons kinders) wat in die verhouding leef, voel weer geliefd, versorg en lewendig.
Passie, nuuskierigheid, versorging, kreatiwiteit en intimiteit word die kenmerke van die finale fase: die volwasse, bewuste verhouding. Dit voel netsoos die verliefdheidsfase, maar hierdie keer nugter en bewus. magstryd-siklusDit is so lekker, julle beweeg weer in die verliefdheidsfase in. ‘n Nuwe deel van lewe moet ontdek word en julle beweeg weer in die magstryd in… en so gaan die siklus voort. Hierdie siklus is anders as die siklus tussen verlief en magstryd. Hier word jy net bewus van die pyn, maar daar gebeur niks. In die volle siklus, word jy nie net bewus van die pyn nie, maar in die transformasiefase doen julle saam iets daaraan.
En pyn genees. In die onbewuste verhouding bly jy dieselfde temas oor en oor herhaal. In die bewuste verhouding is dit dalk dieselfde fases, maar splinternuwe, meer komplekse temas. Die huwelik word ‘n gesamentlike reis op ontdekking van self, ander en lewe. Imago terapie help pare om in bewuste, gesonde verhoudinge te leef
Neem aksie. Boek jou intensief hier
Red jou huwelik
Met Imago intensief word u met al die professionele sorg ondersteun om u huwelik te genees. Epos Elmarie hier of skakel nou 081 559 9130.
Imago Verhoudings Intensief is prosesse vir die huwelik in ernstige krisis.
Hoē reaktiwiteit as gevolg van pyn, noodsaak streng gestruktureerde prosesse vir effektiewe herstel. Langdurige, vasgevangde verhoudingspatrone vereis meer as bloot kommunikasie tegnieke, konflikhantering of persoonlikheidstoetse om te verander.
Met Imago intensief word u met al die professionele sorg ondersteun om u huwelik te genees.
As jy skouer aan die wiel wil sit en as julle hard en effektief wil werk om julle huwelik te red, dan is hierdie die proses vir jou. Gedurende hierdie drie dae van hoogs gestruktureerde en baie effektiewe huweliksterapie, word julle begelei deur ń ervare huweliksterapeut op ń pad van herstel en re-konneksie.
Hierdie proses sal julle help om sin te maak van die emosionele warboel en die vasgevangdheid van julle huwelik. Pare word begelei met nagevorsde prosesse om die pyn wat die breuk veroorsaak, te genees.
Pare neig om te fokus op simotome. As julle net met simptome werk, dan hou die veranderings nie lank nie. Imago huweliksterapie sal julle help om by die wortel van julle konflik en magstryd uit te kom. Indien die genesing en herstel op daardie vlak gebeur, dan is die verandering diep en werklik.
Vir wie is die Imago huweliks Intensief?
Vir huwelike wat ernstige probleme het en beide partye is bereid om aan die huwelik te werk.
Pare wat vasgevang is in ou patrone en julle wil aanbeweeg na kreatiewe, nuwe maniere van in verhouding wees met mekaar.
Een van julle wil die huwelik verlaat, maar julle wil eers ń laaste poging aanwend om die huwelik te red.
Pare wat die energie van die magstryd wil transformeer in passie.
Pare wat die kuns van konneksie en voluit lewendig wees saam met mekaar, wil bemeester
Hoe werk die Imago Verhpidings Intensief vir huwelike?
Die proses strek oor drie opeenvolgende dae. Van 9:00 tot 17:00 met ń 90 minute ete breek.
Dit is nie n groepsproses nie. Dit is een terapeut met een paar. Ek is dus teenwoordig met elke interaksie en proses. Dit beteken dat elke proses en informasie is gerig op wat julle huwelik spesifiek benodig om te genees.
Die proses bestaan 25% uit informasie en 75% uit praktiese verhoudingswerk. Heling en re-konneksie gebeur deur middel van dialoog. Dit beteken dat al die werk gebeur tussen julle as ń paartjie en ek fasiliteer daardie interaksies met gestruktureerde en emosionele veilige prosesse.
Dialoë en prosesse gaan oor:
Julle verhoudings visie en droom. Ek help julle om weer te onthou waarheen julle wil gaan met julle huwelik.
Die werklike oorsake van die pyn en die oorsake van die breuk in verhouding. Dit is dikwels sake uit die verlede, en hoe om dit vandag te genees.
Om te werk met huidige frustrasies. Om uit vasgevangde patrone te beweeg na kreatiewe potensiaal toe.
Transformasie. Julle moet verander as julle iets anders wil hê. Die kuns van verandering is nie om te verander terwille van die verhouding deur jouself of jou maat te moet opgee of in kompromië moet aangaan nie. Standhoudende verandering is omdat beide van julle gegroei het, uitbrei, ontdek en transformeer. Dit is nie om jouself te verloor in die huwelik nie, dit is om jouself te vind, OMDAT jy in die huwelik is.
Om verby pyn en frustrasies te groei in volle lewendigheid en passie.
Wat is die sukses syfer van dieVerhoudings intensief?
As julle die werk doen, 100%. Ek kan waarborg dat as julle albei die proses volg en julle pas dit toe, julle meer sal kry as waarvoor julle gehoop het.
Moet ons huwelik in die moeilikheid wees om die intensief te doen?
Nee. As julle jul vermoë wil ontwikkel om lief te wees en in intieme nabyheid bewustelik te leef, dan is hierdie ń uitstekende proses vir julle. Om die waarheid te sê, dit is hoekom ons krisisse in ons lewe ervaar: om ons te dwing om te groei. So hoekom wag vir ń krisis voor jy wil groei? Kies om te groei en kies om lewendig te wees. Die huwelik is die perfekte plek om daardie keuse te maak en om dit te doen. Die Imago verhoudings Intensief fasiliteer dit.
Watter resultate gaan julle kry vir julle huwelik deur die Verhoudings Intensief te doen?
Sien Waaroor gaan die dialoë.
Daarmee saam ook:
ń Dieper verstaan van die werklike oorsake van die pyn en diskonneksie.
ń Diep ervaring van werklike konneksie.
ń Diep ervaring van emosionele veiligheid in verhouding.
Ek gaan julle begelei om in julle pyn en frustrasies in te beweeg. En dan om vanuit daardie plek waar jy alleen en vasgevang voel, uit te beweeg na ń plek van herstel en groei in verhouding met mekaar. Julle gaan dus oefen om in konflik in te gaan, en daar uit te kom, gesond, saam met my, tot julle dit gemaklik self kan regkry.
Jy gaan ń deeglike verstaan hê van julle magstryd en hoe julle albei saam dit skep.
Julle gaan praktiese tegnieke oefen hoe om toegang te kry tot die intelligensie van die magstryd en hoe om met daardie inligting deur die magstryd te beweeg na bewuste en volwasse liefde toe.
Julle gaan prosesse oefen, dat wanneer julle in die toekoms weer in ń magstryd ingaan, julle weet wat om te doen om vinnig en effektief daardeur en verby te beweeg in plaas daarvan om vir dae of weke daarin vasgevang te wees.
Jy gaan agterkom wat is jou werklike behoeftes oor hoekom jy in die huwelik wil wees.
Jy gaan agterkom hoekom die liefde jou by iemand uitgebring het wat totaal anders as jy is en wat eintlik nie by jou pas nie. Julle gaan agterkom dat die verskille tussen julle deel is van die briljantheid van die liefde, en nie die oorsaak is van julle nagmerrie nie.
ń Diep waardering en nuuskierigheid oor mekaar se verskille en uniekheid.
ń Verhoudingsvisie en hoe om daar te kom.
Julle gaan leer om te vra vir wat jy nodig het.
Jy gaan leer om vir jou maat te gee wat hulle nodig het (sonder dat jy jouself moet prysgee.)
Jy gaan leer hoe on die energie van die huwelik (fokus, dialoog, seksuele en emosionele energie, warmte, aandag, ens.) weer terug te bring in die huwelik in. En dit weer beskikbaar te maak vir heling en groei. (Die huweliksenergie is waarskynlik nou by ander mense buite die huwelik soos die kinders, ń ander man of vrou, of onderdruk deur verslawings of werk of depressie. Dit laat die huwelik magteloos en vasgevang).
Om die kuns te leer van konneksie.
Om die kuns te leer om teenwoordig te wees met mekaar.
Om die kuns te leer om te ontvang.
Om die kuns te keer om te gee.
Om die kuns te leer om te herstel
Om die kuns te leer om lief te hê en liefgehê te word.
Is daar enige ander pare?
Nee. Dit is net julle twee saam met een terapeut.
Kan ons aandag so lank hou?
Ja. Want dit is ń lewensveranderende ervaring. Dit voel soos n sekonde.
Kontak Elmarie om 3 opeenvolgende dae te bespreek Epos haar of skakel 081 559 9130
9:00-17:00, Drie dae.
R30 000 per paar (Weeksdae)
R34 500 per paar (Naweke)
Swaardlelie laan 102
Telefoon 081 559 9130
Adres: Swaardlelie ln 102